Referat af møde i Rebild Kulturskoles bestyrelse

Tirsdag den 6. juni 2023 kl. 19.30.

Salonen på Kulturstationen i Skørping.

Tilstede:

Henrik Backhausen, Katrine H Christensen, Morten L Friis, Mette Vested, Søren Høy, Allan Pinnerup, Pia Britt Elberg, Kristian Helmer.

Afbud fra:

Dagsorden:

1. Godkendelse af dagsorden. – Godkendt.
2. Evt. kommentarer til referat af den 14. februar. Ingen kommentarer.
3. Meddelelser fra Kulturskolens leder herunder:

* **Økonomi.**

Kommunens samlede økonomi er kraftigt udfordret, og der er risiko for at likviditeten falder så meget sidst på året, at der er risiko for at indenrigsministeriet vil gribe ind. Der er derfor igangsat en proces om besparelser både i indeværende budgetår og i de kommende.

Kulturskolens egen økonomi viser en forbrugsprocent på 47,5 mod forventet kalenderforbrug dags dato på 41%. Det ser på papiret værre ud end det er reelt, da vi i regnskabet mangler indtægt for statstilskuddet for 1. og 2. kvartal. Statstilskuddet er forsinket grundet en finanslovsforsinkelse. Når dette modregnes og der tages hensyn til periodisering af elevbetalingen er forventningen, at vi kan holde os inden for budgettet.

Bestyrelsen blev orienteret om at ledelsen, på forvaltningens opfordring, har indleveret et forslag til et besparelseskatalog, der skal behandles politisk før det offentliggøres.

* **Tilmeldingsstatus ny sæson.**

Tilmeldingsniveauet ser fornuftigt ud.

|  |  |  |
| --- | --- | --- |
|  | Sæson 22-23 | Sæson 23-24 |
| Aktivitetselever | 539 | 518 |
| Unikke elever | 431 | 423 |

Forventningen er (og erfaringen viser) at der hen over sommeren og i august vil komme tilmeldinger ind, så vi lander på samme niveau, som i indeværende sæson.

* **Arrangementer.**

Som en del af undervisernes aktionsforsknings arbejde har der været afholdt et spændende nyt tiltag, hvor elever fra forskoleholdene mødte og spillede sammen med talentklasse eleverne ved en workshop. Forældrene kom til sidst og hørte resultatet.

Der er blevet afholdt en fælles dag for musikvalgfagseleverne, hvor valgfagseleverne fra Skørping skole og fra Karensmindeskolen mødtes og spillede for hinanden på scenen i Kulturstationen. 7. klasses holdene fra de to skoler kom og overværede lydprøver og koncert, og fik desuden et foredrag om klassisk musikhistorie ved vores souschef Yu Lan.

En række elever og undervisere deltog ved grundlovsarrangementet På Sortebakkeskolen.

I den kommende tid vil der være følgende arrangementer:

* Tirsdag den 13. juni elevkoncert på Kulturstationen
* Fredag den 16. juni om eftermiddagen: ÅbentHus i lokalerne i Støvring. Elever udefra kan komme og være med sammen med de nuværende elever.
* Mandag den 19. juni afslutningskoncert med talentklassen på Kulturstationen kl. 17.00
* Tirsdag den 20. juni turné for talentklassen på en række skoler.

I uge 26:

* + Jazz for piger i samarbejde med Mariagerfjord kulturskole
  + Sommerskolebilledskole med Thit i Støvring som en del af Aktiv Ferie.
  + To undervisere medvirker på det regionale ”Udspringer projektet” med rytmisk musik 3 dags workshop i Aalborg.
* Uge 31 er der ”Nus på Toppen” ungdomssymfoniorkesterstævne i Vittrup i Nordjylland.

1. Oprettelse af en forældredrevet støtteforening for kulturskolen. (ved Allan og Mette)

Mette og Allan har undersøgt det juridiske i at en forældregruppe laver en forening, som søger ekstern støtte. En sådan forening må gerne modtage støtte til understøttelse af kulturskolens elevrettede aktiviteter. Mette og Allan har produceret et forslag til vedtægter. Det planlægges at afholde en stiftende generalforsamling i august. Arbejdstitlen på foreningen er ”Støtte strømperne”. Allan og Mette finder en dato for den stiftende generalforsamling, som kan offentliggøres via Kulturskolens nyhedsbrev.

1. Bestyrelsens vedtægter, formanden og kulturskolelederen har arbejdet videre efter februarmødet.

(forslag vedhæftet)

Bestyrelsen godkendte den seneste gennemskrivning og godkendte at den kan sendes til centerchef for center Sundhed kultur og fritid med ønske om at den videresendes til kommunalbestyrelsens godkendelse. Formanden laver en sidste korrektur.

1. Møder i 2023:

Møde tirsdag den 5. september 2023 kl. 19.30

Valg onsdag den 11. oktober kl. 19.30

Møde med konst. Tirsdag den 24. oktober kl. 19.30

1. Evt.

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_